|  |
| --- |
|  Eelnõu**NARVA LINNAVALITSUS** |

**KORRALDUS**

|  |  |
| --- | --- |
| Narva |   …………. 2023.a. nr  |
|  |  |
|  |  |

**Ehitusloa andmine (Peterburi mnt 2)**

1. **ASJAOLUD JA MENETLUSE KÄIK**

04.10.2023 ehitisregistri elektroonilisse keskkonda laekus läbi vaatamiseks ehitusloa taotlus nr 2311271/15415 Peterburi mnt 2 kinnistule, katastritunnus 51101:001:0033, ajutise keerdtrepi, ehitisregistri kood 221442224, püstitamiseks ning ajutise jalakäijate juurdepääsutee, ehitisregistri kood 221442226, rajamiseks koos ehitusprojektiga „NARVA LINNUSE LÕUNAMÜÜRI AJUTINE KEERDTREPP KOOS JALAKÄIJATE JUURDEPÄÄSUTEEGA“, töö nr 21092023/EP, projekteerija Zoroaster OÜ.

Ehitusloa taotlusel on määratud ajutise ehitise kavandatav kasutamise lõpu tähtaeg 31.01.2029. Ehitusseadustiku § 3 lg 4 kohaselt ajutine ehitis on lühemaks kui viieaastaseks kasutamiseks mõeldud ehitis, mis lammutatakse selle ajavahemiku möödumisel.

Ehitusprojekti seletuskirja punktis 1 on märgitud, et ajutised ehitised on kavandatud ainult hooajaliseks kasutamiseks: „Projekteeritud keerdtreppi ja jalakäijate juurdepääsuteed kasutatakse turismihooajal, st kevadest sügiseni. Talvisel ajal keerdtreppi ja jalakäijate juurdepääsuteed ei kasutata, kuna see ei ole jalakäijatele ohutu, sest talvisel ajal toimub kruusakattega tee jäätumine ja tee kasutamine muutub libedaks“. Seega, ajutise keerdtrepi, ehitisregistri kood 221442224, ning jalakäijate juurdepääsutee, ehitisregistri kood 221442226, kasutamise lõpukuupäevaks peab olema 31.08.2028. a.

Ehitiste lammutamiseks kohalikule omavalitsusele peab esitama ehitusloa taotluse koos lammutusprojektiga. Lammutusprojektis peab olema kavandatud territooriumi ning lammutustööde käigus rikutud kõigi katete taastamine. Lammutustööd koos lammutustööde käigus rikutud katete taastamisega peavad olema lõpetatud tähtajaks 15.10.2028. a.

Ehitusloa taotluse menetlus toimus ehitisregistris nr 392324 all. Menetlustesse olid kaasatud Politsei- ja Piirivalveamet, Päästeameti Ida päästekeskus, Osaühing VKG Elektrivõrgud, Aktsiaselts Narva Vesi, kinnistu omanik Sihtasutus Narva Muuseum, Narva Linnavalitsuse Arhitektuuri- ja Linnaplaneerimise Ameti ning Narva Linnavalitsuse Linnamajandusameti spetsialistid.

Ehitusprojektis on avastatud puuduseid ning ehitisregistri keskkonna kaudu ehitusprojekt on tagastatud puuduste kõrvaldamiseks. 03.11.2023 lõplikult kõrvaldatud puudustega ehitusloa taotlus on ehitisregistri keskkonnas projekteerija poolt taasesitatud.

07.11.2023 Kõik menetlusse kaasatud isikud kooskõlastasid ning avaldasid oma arvamuse ehituslubade eelnõude kohata.

Narva Linnamajandusamet kooskõlastas tingimustega:

* Enne kaevetööde alustamist esitada kaevetööloa taotlus;
* Näha ette haljasala taastamistööd pärast ajutise tee eemaldamist

Seega takistusi taotlusele lisatud ehitusprojekti alusel ehitusloa andmiseks ei ole. Ehitusprojekt vastab sätestatud nõuetele, ehitisele ja ehitamisele esitatud nõuetele. Ehitusseadustiku § 44 märgitud ehitusloa andmisest keeldumise põhjused puuduvad.

**2. ÕIGUSLIKUD ALUSED**

2.1. Ehitusseadustiku § 39 lõike 1 kohaselt ehitusloa annab kohaliku omavalitsuse üksus, kui seaduses ei ole sätestatud teisiti.

2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.

2.3. Ehitusseadustiku § 42 lõike 3 punkti 1 kohaselt ehitusloa kõrvaltingimusena võib eelkõige sätestada ehitusloa kehtivusaja piiramise ajutise ehitise lammutamise tähtajaga.

**3. OTSUS**

3.1. Anda ehitusluba Peterburi mnt 2, kinnistule, katastritunnus 51101:001:0033, ajutise keerdtrepi, ehitisregistri koodiga 221442224, püstitamiseks ning ajutine jalakäijate juurdepääsutee, ehitisregistri koodiga 221442226, rajamiseks ehitusprojekti „NARVA LINNUSE LÕUNAMÜÜRI AJUTINE KEERDTREPP KOOS JALAKÄIJATE JUURDEPÄÄSUTEEGA“, töö nr 21092023/EP, projekteerija Zoroaster OÜ, kohaselt.

3.2. Kohustada kinnistu omanikku:

3.2.1 enne ehitustööde alustamist tagama märkuste lahendamine, mis on käesoleva korralduse punktis 1 esitatud Narva Linnavalitsuse Linnamajandusameti poolt;

3.2.2 tagama ajutise keerdtrepi, ehitisregistri koodiga 221442224, ning ajutine jalakäijate juurdepääsutee, ehitisregistri koodiga 221442226, täieliku lammutamise tähtajaks 01.11.2028.a.

**4. RAKENDUSSÄTTED**

4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Jaan Toots Üllar Kaljuste

Linnapea Linnasekretär